Beállítások: SMTP

A Rendszer,

Beállítások,

Rendszerbeállítások menüpont alatt,

a SMTP fülre kattintva az eVIR rendszer SMTP-vel kapcsolatos beállításait lehet elvégezni.

Mezők

Mail alapértelmezett feladó
Az email alapértelmezett küldője, ami a címzett számára feladóként látható (From: fejléc). Például: Cégünk Neve info@ceg.hu

Mail SENDER
A levél technikai feladója (Sender: fejléc / SMTP MAIL FROM parancs). Ide érkeznek vissza a kézbesítési hibaüzenetek (bounce). Alapesetben megegyezik az SMTP felhasználói névvel.

SMTP felhasználónév
SMTP authentikáció felhasználóneve.
Ha üres, a rendszer nem küld AUTH parancsot az SMTP szervernek (authentikáció nélkül csatlakozik).

SMTP jelszó
SMTP authentikáció jelszava.

SMTP Port
Az SMTP kapcsolat portja.
Ha üres, automatikusan választódik az SMTP titkosítás mezőben választott alapján:

Titkosítás nélkül (Nincs): 25

SSL: 465

STARTTLS: 587

SMTP szerver
Az SMTP szerver hostneve (pl. smtp.gmail.com).
Ha üres, a rendszer alapértelmezett beállítása érvényesül.

SMTP titkosítás

Nincs — Titkosítatlan kapcsolat (25-ös port)

SSL — A kapcsolat az elejétől titkosított (465-ös port)

STARTTLS — Titkosítatlan kapcsolatként indul, majd a szerver felszólítására titkosítottra vált (587-es port)

From és Sender különbsége

A két feladó mező eltérő szerepet tölt be:

A Feladó (mail_from, From:) az, amit a levelező program megjelenít a felhasználónak — ez látszik a beérkező levélen.

A Sender (mail_sender, Sender: / SMTP MAIL FROM) a technikai feladó, amit az SMTP szerver használ a kézbesítéshez. Erre a címre mennek vissza a sikertelen kézbesítések (NDR/bounce üzenetek).

Általában mindkét mező ugyanazt a címet tartalmazza, de szétválasztható, ha például egy no-reply@ceg.hu feladóról mennek a levelek, de a bounce-okat egy postmaster@ceg.hu fogadja.

SMTP beállítások tesztelése

A beállítások ellenőrzésére a rendszerben elérhető egy beépített SMTP teszt felület: megmutatja az aktuálisan érvényes SMTP paramétereket (szerver, port, titkosítás, felhasználó, feladók), és teszt emailt lehet küldeni tetszőleges címre.
A teszt felület a Rendszer → Gépház → SMTP teszt menüpont alatt érhető el.